cyanic-selkie/wikianc huggingface dataset:
Dark Horse Comics
Ιστορικό
Κατά τη δεκαετία του 1990, εμφανίστηκαν μερικές από τις σειρές-σύμβολα της εκδοτικής. Ο Φρανκ Μίλλερ, που είχε αναδειχθεί σε κορυφαίο δημιουργό μέσα από τις ιστορίες του για τον Daredevil και τον Μπάτμαν, συνεργάστηκε με την Dark Horse για πολλές σειρές. Το Sin City, ένα από τα σπουδαιότερα έργα του, ξεκίνησε το 1991 στο τεύχος 51 του Dark Horse Presents. Λίγο αργότερα, κυκλοφόρησαν τα Grendel (1992) του Ματ Βάγκνερ και Hellboy (1994), αναμφίβολα το σημαντικότερο κόμικ του Μάικ Μίνιολα. Το 1993, η Dark Horse ανέλαβε την έκδοση της σειράς American Splendor του Χάρβεϊ Πέκαρ, η οποία έως τότε εκδιδόταν από τον ίδιο τον Πέκαρ.
Η επιτυχία της εταιρείας συνεχίστηκε στη νέα χιλιετία χάρη σε κόμικς όπως τα The Goon (2003) του Έρικ Πάουελ, Conan (2003) των Κερτ Μπιουσίεκ και διαφόρων σχεδιαστών και The Umbrella Academy (2007) των Τζέραρντ Γουέι και Γκαμπριέλ Μπα. Από τους πιο πρόσφατους τίτλους έχουν ξεχωρίσει οι The Strain (2011) των Ντέιβιντ Λάφαμ και Μάικ Χάντλστον, Harrow County (2015) των Κάλεν Μπαν και Τάιλερ Κρουκ και Two Brothers (2015) των Γκαμπριέλ Μπα και Φάμπιο Μουν.
Εξωτερικοί σύνδεσμοι
Κατηγορία:Αμερικανικές εταιρείες κόμικς
Φουντούκι
μικρογραφία|Ώριμα φουντούκια μικρογραφία|[[Αγριοφουντουκιά, Τουρκία]] δεξιά|μικρογραφία|Σάρωθρο μαζεύει φουντούκια σε ένα περιβόλι. Το φουντούκι είναι ο καρπός της φουντουκιάς και επομένως περιλαμβάνει οποιονδήποτε από τους ξηρούς καρπούς που προέρχονται από είδη του γένους Corylus, ιδιαίτερα τους ξηρούς καρπούς του είδους Corylus avellana (Λεπτοκαρυά).
Ιστορία
Αυτή η ανακάλυψη δίνει μια εικόνα για την κοινοτική δραστηριότητα και τον προγραμματισμό της περιόδου. Οι ξηροί καρποί συγκομίστηκαν σε ένα μόνο έτος και η ανάλυση γύρης υποδηλώνει ότι όλες οι φουντουκιές κόπηκαν ταυτόχρονα.
Η κλίμακα της δραστηριότητας και η έλλειψη μεγάλων θηραμάτων στο νησί, υποδηλώνουν την πιθανότητα ότι ο Κόλονσεϊ μπορεί να περιείχε μια κοινότητα με σε μεγάλο βαθμό χορτοφαγική διατροφή για το χρόνο που πέρασαν στο νησί. Αρχικά, ο λάκκος βρισκόταν σε μια παραλία κοντά στην ακτή και συνδέθηκε με δύο μικρότερους λάκκους με πέτρινη επένδυση των οποίων η λειτουργία παραμένει ασαφής, μια εστία και μια δεύτερη συστάδα λάκκων.
Παραγωγή
Το 2020, η παγκόσμια παραγωγή φουντουκιών (με κέλυφος) ήταν 1,1 εκατομμύρια τόνοι. Η παραγωγή φουντουκιών στην Τουρκία αντιπροσωπεύει το 62% του παγκόσμιου συνόλου, ακολουθούμενη από την Ιταλία, τις Ηνωμένες Πολιτείες, το Αζερμπαϊτζάν, τη Χιλή και τη Γεωργία. Ο μεγάλος αριθμός εκμεταλλεύσεων φουντουκιού στην Τουρκία και η εισροή Σύριων προσφύγων δημιούργησαν ανησυχίες για την παιδική εργασία και εκμετάλλευση.
Στις Ηνωμένες Πολιτείες, το Όρεγκον αντιπροσώπευε το 99% της παραγωγής της χώρας το 2014, με αξία καλλιέργειας 129 εκατομμυρίων δολαρίων, που αγοράζεται κυρίως από τη βιομηχανία σνακ τροφίμων.
Η Ferrero SpA, ο παρασκευαστής της Nutella και της Ferrero Rocher, χρησιμοποιεί το 25% της παγκόσμιας προσφοράς φουντουκιών. Αυτό το εμπορικό προϊόν, η Nutella, δέχθηκε πίεση μετά από έρευνα του BBC το 2019, που διαπίστωσε ότι η παιδική εργασία μεταναστών χρησιμοποιείται σε πολλούς οπωρώνες φουντουκιών στην Τουρκία.
Διατροφική αξία
Τα ωμά φουντούκια έχουν 5% νερό, 61% λιπαρά, 17% υδατάνθρακες και 15% πρωτεΐνη.
Τα φουντούκια είναι μια σημαντική πηγή συνολικού λίπους, αντιπροσωπεύοντας το 93% της ΗΑ σε ποσότητα 100 γραμμαρίων. Τα συστατικά του λίπους είναι μονοακόρεστα λιπαρά ως ελαϊκό οξύ (75% του συνόλου), πολυακόρεστα λιπαρά κυρίως ως λινελαϊκό οξύ (13% του συνόλου) και κορεσμένα λίπη, κυρίως ως παλμιτικό οξύ και στεατικό οξύ (μαζί, 7% του συνόλου).
Παραπομπές
Κατηγορία:Κάρυα και ελαιούχοι σπόροι
Πρωτάθλημα Όπεν γκολφ
Το πρωτάθλημα Όπεν του γκολφ (The Open Championship) είναι ετήσιο τουρνουά του γκολφ που θεσμοθετήθηκε το 1860. Παίζεται το Σαββατοκύριακο μετά την τρίτη Παρασκευή του Ιουλίου και είναι το 3ο από τα 4 σημαντικά τουρνουά του γκολφ, που παίζονται κάθε χρόνο. Επιπρόσθετα, το πρωτάθλημα διεξάγεται από τη Λέσχη Γκολφ του Αγίου Ανδρέα ("The Royal and Ancient Golf Club of St Andrews" ή R&A). Το πρωτάθλημα δε διεξήχθη το 1871 εξαιτίας ασυμφωνίας αναφορικά με το νέο τρόπαιο και την περίοδο από το 1915 ως το 1919 και από το 1940 ως το 1945 εξαιτίας των δύο Παγκοσμίων Πολέμων.
Ο κάτοχος του πρωταθλήματος κερδίζει αυτόματα το δικαίωμα συμμετοχής στα άλλα 3 τουρνουά: Μάστερς, Αμερικάνικο Όπεν και PGA για τα επόμενα 5 χρόνια.
Εξωτερικοί σύνδεσμοι
Κατηγορία:Γκολφ
Συναγωγή θερμότητας
Η συναγωγή είναι ένας από τους τρεις τρόπους μετάδοσης της θερμότητας από ένα σώμα/σύστημα μεγαλύτερης θερμοκρασίας σε ένα άλλο μικρότερης θερμοκρασίας. Η συναγωγή συμβαίνει ανάμεσα σε ένα στερεό και ένα ρευστό, και ειδικότερα όταν ένα ρευστό κινείται πάνω σε μια επιφάνεια στερεού. Δεν μπορεί να συμβεί μεταξύ δύο στερεών όπου εκεί η θερμότητα μεταδίδεται μέσω αγωγής. Άλλωστε όταν δύο ρευστά διαφορετικής θερμοκρασίας έρχονται σε επαφή πραγματοποιείται ανάμιξη των ουσιών (δηλαδή πιο πολύπλοκο φαινόμενο που περιλαμβάνει και μεταφορά θερμότητας και μεταφορά μάζας).
Ο μηχανισμός της μεταφοράς της θερμότητας είναι η γρήγορη διάχυση της στο ρευστό λόγω της αυξημένης διάχυσης της ορμής του. Δηλαδή η θερμότητα αφού μεταφερθεί στο ρευστό διαχέεται σε μεγαλύτερη έκταση του ρευστού και έτσι οι θερμοκρασιακές διαφορές επιφάνειας-ρευστού μένουν αυξημένες. Η τριβή που δημιουργεί η κίνηση του ρευστού καθιστούν στην αγωγή μεγαλύτερη θερμορροή λόγω της καλύτερης επαφής της επιφάνειας με το ρευστό. Έτσι γενικά η συναγωγή είναι ένας τρόπος μετάδοσης που περιλαμβάνει και το φαινόμενο της αγωγής και τα φαινόμενα της διάχυσης ορμής του ρευστού.
Η συναγωγή είναι εκείνος ο τρόπος μετάδοσης θερμότητας που μπορεί να μεταφέρει μεγάλες ποσότητες θερμότητας σε μικρό χρονικό διάστημα σε αντίθεση με την αγωγή και την ακτινοβολία σε μικρές θερμοκρασίες. Η συναγωγή είναι εκείνο το φαινόμενο που το συναντάμε όταν θέλουμε να κρυώσουμε το ζεστό φαγητό και φυσάμε πάνω του, όταν στεγνώνουμε τα μαλλιά με το πιστολάκι και ο θερμός αέρας πέφτει πάνω στα υγρά μαλλιά όπου το νερό απορροφάει την θερμότητα και εξατμίζεται, όταν φυσάει και κρυώνουμε όπου μέσω συναγωγής φεύγει θερμότητα από το δέρμα μας, όταν έχουμε την ροή αέρα γύρω από εναλλάκτες.
Η συναγωγή είναι εξαιρετικά πολύπλοκο φαινόμενο. Κατά τη μοντελοποίηση της και για την εξαγωγή των εξισώσεων που δίνουν την θερμοροή συχνά πρέπει να ληφθεί υπόψη και να επιλυθεί και το πρόβλημα ροής των ρευστών.
Η θερμοροή στην συναγωγή δίνεται από την σχέση : Q=h·A·ΔΤ, όπου:
Λόγω της πολυπλοκότητας του φαινομένου, για τον υπολογισμό της μεταφοράς θερμότητας χρησιμοποιούνται εμπειρικές σχέσεις με κατάλληλο συντελεστή μεταφοράς, ο οποίος προκύπτει από πειραματικά δεδομένα για διάφορες περιπτώσεις και διαφορετικές γεωμετρίες προβλημάτων συναγωγής. Η εύρεση του συντελεστή μεταφοράς h γίνεται με την αδιάστατη μορφή του που είναι ο αριθμός Nusselt (Νu) ο οποίος υπολογίζεται συναρτήσει των αριθμών Reynolds (Re) και Prantl (Pr).
Αναφορές
Κατηγορία:Θεμελιώδεις έννοιες της φυσικής Κατηγορία:Μεταφορά θερμότητας Κατηγορία:Μηχανική ρευστών
Δήμος Πτελεού
Ο Δήμος Πτελεού λειτούργησε σύμφωνα με το Σχέδιο Καποδίστριας ως δήμος του νομού Μαγνησίας από το 1999 έως το 2010 με έδρα τη Πτελεό, μετά την κατάργηση της Κοινότητας Πτελεού Νομού Μαγνησίας (1942-1997).
Βρισκόταν στο νοτιότερο άκρο του νομού. Ο δήμος αποτελείτο από 3 δημοτικά διαμερίσματα, καταλάμβανε έκταση 118 τ.χλμ. και είχε συνολικό πληθυσμό 2.881 κατοίκους.
Με τη διοικητική διαίρεση του 2011 (Σχέδιο Καλλικράτης), από 1 Ιανουαρίου 2011 εντάχθηκε στο νέο διευρυμένο Δήμο Αλμυρού της Περιφέρειας Θεσσαλίας.
Ο δήμος περιλαμβάνει τα παρακάτω δημοτικά διαμερίσματα και οικισμούς:
Πολ Κουάσα
Ο Πολ Κουάσα (Paul Aarulaaq Quassa, γεννημένος το 1951 ή το 1952) είναι Καναδός πολιτικός, ο οποίος υπηρέτησε ως ο 4ος πρωθυπουργός της Νούναβουτ (Premier of Nunavut) από τον Νοέμβριο του 2017 ως τον Ιούνιο του 2018. Στις 14 Ιουνίου 2018 έχασε την ψήφο εμπιστοσύνης (με 16-3) και αντικαταστάθηκε από τον πρώην αναπληρωτή πρωθυπουργό Τζο Σαβικάτακ.
Εξελέγη για πρώτη φορά στο Νομοθετικό Συμβούλιο της Νούναβουτ στις εκλογές του 2013 στην εκλογική περιφέρεια Αγκού. Υπηρέτησε ως υπουργός Παιδείας στην 4η Νομοθετική Συνέλευση. Επανεξελέγη στις εκλογές του 2017 και συνακόλουθα επιλέχθηκε για την πρωθυπουργία στο Φόρουμ Ηγεσίας της Νούναβουτ με το σύστημα της συναινετικής κυβέρνησης.
Ο Κουάσα γεννήθηκε σε ένα ιγκλού στο Μάνιτοκ, κοντά στο Ιγκλουλίκ. Ήταν ένας από τους διαπραγματευτές κατά τη διεκδίκηση γης που είχε ως αποτέλεσμα τη δημιουργία του εδάφους Νούναβουτ. Το 1992 κατηγορήθηκε για σεξουαλική παρενόχληση σε βάρος μιας γυναίκας. Τελικά απαλλάχθηκε από το δικαστήριο.
Παραπομπές
Κατηγορία:Πρωθυπουργοί της Νούναβουτ
Ματθίλδη της Έσσης
Η Ματθίλδη, γερμ.: Mathilde of Hesse (4 Ιουλίου 1473 στο Μπλάνκενσταϊν - 19 Φεβρουαρίου 1505 στην Κολωνία) από τον Οίκο της Έσσης ήταν κόρη του λαντγκράβου της Άνω Έσσης και με τον γάμο της έγινε δούκισσα της Κλέβης.
Χάσια
Τα Χάσια είναι βουνό της βόρειας Ελλάδας με υψόμετρο 1.564 μέτρα. Βρίσκονται στα σύνορα του Νομού Τρικάλων με τον Νομό Γρεβενών, βορειοδυτικά της Καλαμπάκας. Αποτελούν τμήμα της ευρύτερης οροσειράς της Πίνδου. Περικλείονται, στα δυτικά και βόρεια από την βόρεια Πίνδο και στα νότια και ανατολικά από τα Αντιχάσια και τα Καμβούνια όρη. Τα χαρακτηρίζουν ποτάμια, χαράδρες, ρεματιές, δάση (κυρίως βελανιδιάς και μαύρης πεύκης), καθώς και αλπικά λιβάδια.
Ματθίλδη της Έσσης
Βιογραφία
Ήταν η δεύτερη κόρη του Ερρίκου Γ΄ λαντγκράβου της Άνω Έσσης (1441-1483) και της συζύγου του Άννας (1443-1494), κόρης του Φιλίππου Α΄ κόμη του Κάτσενελνμπογκεν.
Χάσια
Ποτάμια
Στις πλαγιές των Χασίων σχηματίζονται αρκετά υδάτινα ρεύματα. Το σημαντικότερο από αυτά είναι ο Κακοπλευρίτης ο οποίος  είναι  παραπόταμος στον Μουργκάνη, ο οποίος  με  την  σειρά  του  καταλήγει  στον  Πηνειό.
Ματθίλδη της Έσσης
Οικογένεια
Παντρεύτηκε στις 3 Νοεμβρίου 1489 στο Ζοστ με τον Ιωάννη Β΄ δούκα της Κλέβης, με το παρωνύμιο "ο Παιδοποιός" (1458-1521) και είχαν τέκνα:
Παραπομπές σε πηγές
Κατηγορία:Δούκισσες της Κλέβης Κατηγορία:Οίκος της Έσσης
Χάσια
Μονοπάτια
Αμέτρητα είναι τα μονοπάτια των Χασίων. Άλλα περνάνε μέσα από δάση, άλλα από χαράδρες, άλλα από ποτάμια, άλλα από λαγκάδια. Ένα αξιόλογο μονοπάτι ξεκινάει από το χωριό Κακοπλεύρι, και διασχίζοντας όλο το Μεσοβούνι καταλήγει στον Ξηρόκαμπο.
Χωριά
Κάποια από τα χωριά των Χασίων είναι τα παρακάτω:
Εξωτερικοί σύνδεσμοι
Κατηγορία:Βουνά των Γρεβενών Κατηγορία:Βουνά των Τρικάλων
Σφαιρική αστρονομία
Η Σφαιρική Αστρονομία είναι ο κλάδος της αστρονομίας που χρησιμοποιείται για την εύρεση της θέσεως των ουράνιων σωμάτων στην Ουράνια σφαίρα σε ορισμένη ημερομηνία, χρόνο, και γεωγραφικό σημείο πάνω στη Γη. Πρόκειται για ένα από τους αρχαιότερους κλάδους της Αστρονομίας. Βασίζεται πάνω στις μαθηματικές μεθόδους της σφαιρικής γεωμετρίας και της σφαιρικής τριγωνομετρίας, καθώς και στις μετρήσεις της αστρομετρίας.
Οι ρίζες της Σφαιρικής Αστρονομίας χρονολογούνται από την αρχαιότητα, καθώς παρατηρήσεις ουράνιων σωμάτων ήταν σημαντικές για θρησκευτικούς και αστρολογικούς σκοπούς, καθώς και για τη μέτρηση του χρόνου. Επίσης, οι μέθοδοί της χρησιμοποιούνται στην αστρονομική ναυτιλία.
Τα βασικά στοιχεία της Σφαιρικής Αστρονομίας είναι τα συστήματα συντεταγμένων και ο χρόνος. Η μεταφορά από το σύστημα των ουράνιων συντεταγμένων σε εκείνο των οριζόντιων για ορισμένο χρόνο και γεωγραφικών συντεταγμένων είναι η σημαντικότερη μετατροπή. Η απόσταση εξάλλου μεταξύ δύο ουράνιων σωμάτων πάνω στην Ουράνια Σφαίρα, που μπορεί να μεταβάλλεται γρήγορα με την πάροδο του χρόνου, όπως π.χ. στην περίπτωση ενός κομήτη, είναι ένας άλλος υπολογισμός, που επιτυγχάνεται με τη χρήση της Σφαιρικής Τριγωνομετρίας.
Αντιστοίχως, η θέση του Ηλίου, της Σελήνης, των πλανητών και άλλων σωμάτων του Ηλιακού Συστήματος δίνεται από τις λεγόμενες αστρονομικές εφημερίδες. Στην Σφαιρική Αστρονομία βασίζεται και η λειτουργία του πλανηταρίου. Τα σύγχρονα προγράμματα ηλεκτρονικών υπολογιστών τύπου «πλανηταρίου» χρησιμοποιούν επίσης τους υπολογισμούς της Σφαιρικής Αστρονομίας.
Παρά τη μεγάλη χρησιμότητα της Σφαιρικής Αστρονομίας, είναι ένας κλάδος στον οποίο ελάχιστη επιστημονική έρευνα γίνεται πλέον, αφού όλα τα πρωταρχικά σχετικά με αυτή στοιχεία είναι πλέον γνωστά.
Κατηγορία:Κλάδοι της αστρονομίας
Αλισίβα
Η αλισίβα, ή αλουσά, ή σταχτόνερο, είναι ένα αλκαλικό διάλυμα που παρασκευάζεται με τον βρασμό του νερού μαζί με στάχτη από καμένα ξύλα. Συνιστάται να χρησιμοποιείται βρόχινο νερό. Στα παλαιότερα χρόνια τη χρησιμοποιούσαν για τη λεύκανση των ρούχων, αλλά και αντί για σαπούνι, και για το λούσιμο, ιδίως για λιπαρά μαλλιά. Η αλισίβα έχει καθαριστικές ιδιότητες λόγω του ανθρακικού καλίου που προσλαμβάνει από τη στάχτη, το οποίο έχει την ιδιότητα να διαλύει τα έλαια και τα λίπη, όχι όμως και τα ορυκτέλαια (λ.χ. γράσο, παραφίνες, βαζελίνη).
Η αλισίβα ήταν άλλοτε πολύ διαδεδομένη. Χρησιμοποιείται ακόμη και σήμερα σε απομακρυσμένα χωριά, ιδίως το χειμώνα, στην πλύση των ασπρορούχων.
Χρήσεις & εφαρμογές
Με την αλισίβα γινόταν η «μπουγάδα». Δηλαδή αφού τα ασπρόρουχα πλενόντουσαν καλά, τοποθετούνταν σε ένα ψηλό καλάθι, στο «μπουγαδοκόφινο», το οποίο όμως καλυπτόταν προηγουμένως εσωτερικά με μια μεγάλη άσπρη χοντρή μαντήλα ή ύφασμα, το λεγόμενο «σταχτόπανο», και που τα άκρα της έβγαιναν έξω από το κοφίνι. Στη συνέχεια, τα πλυμένα ασπρόρουχα διπλώνονταν και στοιβάζονταν μέσα στο μπουγαδοκόφινο, και στο τέλος σκεπάζονταν από τις άκρες του σταχτόπανου. Πάνω από το σταχτόπανο άρχιζαν και έριχναν αργά-αργά και κατά διαστήματα την αλισίβα. Το υγρό αυτό διάλυμα σταδιακά διαπερνούσε τα ρούχα και εξερχόταν από το κάτω μέρος του κοφινιού, παρασύροντας τα υπολείμματα από τους λεκέδες που υπήρχαν στα ρούχα. Όταν η αλισίβα ήταν καλή, τότε τα ασπρόρουχα έπαιρναν ένα κρινόλευκο χρώμα. Από την παραπάνω διαδικασία προέρχεται σήμερα η δημώδης έκφραση «μπουγαδοκόφινο» με την οποία και χαρακτηρίζονται άτομα μειωμένης προσωπικότητας, ή υποτιμητικά, ευτραφέστατης σωματικής διάπλασης άτομα.
Η αλισίβα έχει πάρα πολλές χρήσεις, ιδίως χρησιμοποιείται στη μαγειρική ακόμη και σήμερα (και ιδιαίτερα σε συνταγές για μερικά είδη κουλουριών, όπως τα μελομακάρονα). Μεταφορικά, ως αλισίβα, αποκαλείται το χλιαρό νερό που έχει μείνει αρκετή ώρα εκτός ψυγείου και δεν προσφέρει την αναμενόμενη ικανοποίηση της δίψας κατά την διάρκεια των καλοκαιρινών μηνών.
Παραπομπές
Κατηγορία:Προϊόντα καθαρισμού Κατηγορία:Βάσεις
Луг Lye
Εκό (Ντου)
Το Εκό (γαλλικά: Écot) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Μάρια Πέσεκ
Η Μάρια Τερέσα Πέσεκ (πολωνικά: Maria Teresa Peszek) (γενν. 9 Σεπτεμβρίου 1973 ) είναι Πολωνή τραγουδίστρια, τραγουδοποιός και ηθοποιός. Ξεκίνησε μια επαγγελματική καριέρα υποκριτικής στις αρχές της δεκαετίας του 1990 και εμφανίστηκε σε πάνω από 40 θεατρικά έργα, καθώς και σε μια σειρά από ταινίες μεγάλου μήκους και τηλεοπτικές σειρές. Το 2005, η Πέσεκ κυκλοφόρησε το ντεμπούτο της άλμπουμ, το εμπορικά επιτυχημένο και αναγνωρισμένο από τους κριτικούς Miasto mania, ακολουθούμενο από το Maria Awaria (2008) και το Jezus Maria Peszek (2012), τα οποία βρέθηκαν στην κορυφή του πολωνικού τσαρτ άλμπουμ και έλαβαν ευνοϊκές κριτικές. Η Πέσεκ είναι γνωστή για τους αμφιλεγόμενους στίχους και τα θέματα της δουλειάς της, που συχνά περιστρέφονται γύρω από τη σεξουαλικότητα, την πολιτική, τους κοινωνικούς κανόνες και τη θρησκεία.
Βιογραφία
Η Πέσεκ γεννήθηκε στο Βρότσλαβ της Πολωνίας, σε οικογένεια ηθοποιών. Έχοντας εμφανιστεί ως παιδί σε πολλές θεατρικές και τηλεοπτικές παραγωγές τη δεκαετία του 1980, έκανε επίσημα το ντεμπούτο της σε μια θεατρική μεταφορά του Σανατόριο κάτω από το σημάδι της κλεψύδρας το 1995 στο Θέατρο Γιούλιους Σουοβάτσκι στην Κρακοβία, όπου αποφοίτησε από σχολή υποκριτικής την επόμενη χρονιά.
Σημαία της Πορτογαλίας
Η επίσημη καθιέρωση της σημαίας έγινε στις 30 Ιουνίου 1911. Η σημαία αυτή αντικατέστησε τη σημαία που χρησιμοποιούνταν από το μοναρχικό καθεστώς την περίοδο 1834-1910.
Μάρια Πέσεκ
Βιογραφία
Τον Σεπτέμβριο του 2008 κυκλοφόρησε το επόμενο άλμπουμ της, με τίτλο Maria Awaria, που προωθήθηκε από τα τραγούδια «Ciało» και «Rosół». Το άλμπουμ ασχολήθηκε ρητά με την έννοια της ανθρώπινης σεξουαλικότητας και προκάλεσε πολλές διαμάχες, ειδικά στα συντηρητικά μέσα ενημέρωσης της δεξιάς πτέρυγας. Ωστόσο, συγκέντρωσε πολλές κολακευτικές κριτικές και έγινε το πρώτο της νούμερο 1 άλμπουμ στο πολωνικό τσαρτ άλμπουμ. Πιστοποιήθηκε πλατινένιο σε λιγότερο από ένα μήνα και κέρδισε το Βραβείο Paszport Polityki (Πολιτικό Διαβατήριο) το 2009. Η Πέσεκ ξεκίνησε μια μεγάλη περιοδεία για να υποστηρίξει το άλμπουμ, η οποία συνεχίστηκε με διακοπές στα τέλη του 2010. Το 2011, συνέβαλε με ένα θεματικό τραγούδι σε μια αμφιλεγόμενη πολωνική ταινία, την Z miłości.
Σημαία της Πορτογαλίας
Στις επόμενες δεκαετίες, έγινε εκτεταμένη προπαγάνδα για τα χρώματα αυτά και δόθηκε έμφαση στο πράσινο ως χρώμα του έθνους και της ελπίδας και στο κόκκινο για το αίμα των αγωνιστών.
Η σημερινή σημαία διαφέρει τα μάλα από την πρώτη βασιλική του Αλφόνσου της Πορτογαλίας, η οποία είχε ως βασικά χρώματα το λευκό και το γαλάζιο.
Μάρια Πέσεκ
Βιογραφία
Το τέταρτο άλμπουμ της, Karabin, κυκλοφόρησε τον Φεβρουάριο του 2016 από τη Warner Music Poland και διερεύνησε θέματα όπως η ελευθερία, η ρητορική μίσους και ο ατομικισμός. Δημιουργήθηκε το δημοφιλές single «Polska ABC i D» και το αμφιλεγόμενο «Modern Holocaust». Αν και δεν ταίριαξε με την κριτική επιτυχία των προκατόχων του, έγινε χρυσό στην Πολωνία σε λίγο περισσότερο από ένα μήνα. Για την προώθηση του άλμπουμ, η Πέσεκ περιόδευσε ξανά στην Πολωνία, την Ιρλανδία, την Αγγλία και την Τσεχία. Τον Οκτώβριο του 2017, η Πέσεκ κυκλοφόρησε το σινγκλ «Ophelia», το οποίο ηχογραφήθηκε για τη σκηνική προσαρμογή του Άμλετ από τον αδελφό της.
Σημαία της Πορτογαλίας
Εξωτερικοί σύνδεσμοι
Πορτογαλία Κατηγορία:Εθνικά σύμβολα της Πορτογαλίας
Μάρια Πέσεκ
Βιογραφία
Η Πέσεκ άρχισε να εργάζεται σε νέο υλικό κατά τη διάρκεια της πανδημίας COVID-19. Τον Ιούνιο του 2021, κυκλοφόρησε το «Virunga», ένα τραγούδι αφιερωμένο στην πολωνική ΛΟΑΤ+ κοινότητα, το οποίο ερμήνευσε ζωντανά στην Παρέλαση Ισότητας της Βαρσοβίας το 2021. Το πέμπτο στούντιο άλμπουμ της, με τίτλο Ave Maria, κυκλοφόρησε τον Σεπτέμβριο του 2021 και εκτός από την υπεράσπιση των δικαιωμάτων των γυναικών και των σεξουαλικών μειονοτήτων, επέκρινε τη συντηρητική πολιτική της Πολωνίας και τη σεξουαλική κακοποίηση παιδιών στην Καθολική Εκκλησία. Το άλμπουμ έκανε το ντεμπούτο του στην κορυφή του πολωνικού τσαρτ πωλήσεων άλμπουμ. Το 2022, περιόδευσε στην Πολωνία για να υποστηρίξει το άλμπουμ, πρωταγωνίστησε σε μια δημοφιλή πολωνική σειρά του Netflix, Królowa (Βασίλισσα) και κυκλοφόρησε το αυτοβιογραφικό βιβλίο Naku*wiam zen, σε συνεργασία με τον πατέρα της, Γιαν Πέσεκ.
Προσωπική ζωή
Έχει σχέση με τον σύντροφό της, Έντβαρντ, από το 1992. Είναι άθεη. Η Πέσεκ εξέφρασε την υποστήριξή του στον Πολωνό πολιτικό Ρόμπερτ Μπιέντρον.
Εξωτερικοί σύνδεσμοι
Κατηγορία:Πολωνές ηθοποιοί θεάτρου Κατηγορία:Πολωνές ηθοποιοί τηλεόρασης Κατηγορία:Πολωνές ηθοποιοί κινηματογράφου Κατηγορία:Πολωνές ηθοποιοί φωνής Κατηγορία:Πολωνές τραγουδίστριες Κατηγορία:Πολωνοί στιχουργοί Κατηγορία:Πολωνοί άθεοι Κατηγορία:Πολωνές τραγουδίστριες του 21ου αιώνα Κατηγορία:Ακτιβιστές δικαιωμάτων ΛΟΑΤ
Mono (λογισμικό)
Τρέχουσα κατάσταση και προοπτικές
H τρέχουσα έκδοση είναι 5.4.0 (από τον Οκτώβριο του 2017). Αυτή η έκδοση παρέχει τον πυρήνα των API του .NET Framework και υποστήριξη για τη Visual Basic.NET και τη C# 7.0. Επίσης τα LINQ, XML και SQL είναι μέρος της διανομής. Τα Windows Forms 2.0 επίσης υποστηρίζονται, αλλά δεν αναπτύσσονται ενεργά, οπότε η υποστήριξή τους από το Mono είναι ελλιπής.
Στόχος του Mono είναι να επιτευχθεί πλήρης υποστήριξη για όλα τα χαρακτηριστικά .NET 4.5 εκτός από το Windows Presentation Foundation (WPF) (το οποίο δεν σκοπεύει να υποστηρίξει η ομάδα του Mono λόγω του όγκου των εργασιών που θα χρειαστεί), το Windows Workflow Foundation (WF) και περιορισμένη υποστήριξη για το Windows Communication Foundation (WCF). Κάποια μέρη του .NET Framework αναπτύσσονται από ένα πειραματικό υποέργο που λέγεται Olive.
Παραπομπές
Κατηγορία:Ελεύθερο λογισμικό Κατηγορία:Λογισμικό ανοικτού κώδικα Κατηγορία:Microsoft
Μάικ Τέιλορ (προπονητής καλαθοσφαίρισης)
δεξιά|μικρογραφία| Ο Τέιλορ δίνει οδηγίες στον πάγκο της Εθνικής Πολωνίας το 2014. Ο Μάικλ Ρίτσαρντ «Μάικ» Τέιλορ (Michael Richard "Mike" Taylor, γενν. 29 Αυγούστου 1972) είναι Αμερικανός προπονητής καλαθοσφαίρισης. Είναι ο τωρινός προπονητής της Χάμπουργκ Τάουερς στο Πρωτάθλημα Γερμανίας. Από το 2014, είναι ο προπονητής της Εθνικής Πολωνίας, την οποία οδήγησε στον Γύρο των 16 στο Ευρωμπάσκετ 2015 και στα προημιτελικά του Παγκοσμίου Κυπέλλου 2019.
Σε συλλόγους
Ο Τέιλορ έχει υπάρξει ο προπονητής των Κέμνιτζ 99, Ντοτζ Σίτι Λέτζεντ, Έσεξ Λέοπαρντς, Ράτιοφαρμ Ουλμ, Κάνσας Κέιτζερζ και Μέιν Ρεντ Κλος.
Χάμπουργκ Τάουερς
Στις 23 Μαΐου 2018, ο Τέιλορ υπέγραψε διετές συμβόλαιο με την Χάμπουργκ Τάουερς της 2ης κατηγορίας Γερμανίας. Στην πρώτη του σεζόν, κέρδισε το πρωτάθλημα και οδήγησε την ομάδα στον προβιβασμό στην κορυφαία κατηγορία (BBL).
Εξωτερικοί σύνδεσμοι
Κατηγορία:Αμερικανοί προπονητές καλαθοσφαίρισης Κατηγορία:Προπονητές καλαθοσφαίρισης Ράτιοφαρμ Ουλμ Κατηγορία:Προπονητές καλαθοσφαίρισης Εθνικής Πολωνίας Κατηγορία:Προπονητές καλαθοσφαίρισης Χάμπουργκ Τάουερς Κατηγορία:Προπονητές καλαθοσφαίρισης αμερικανικών συλλόγων Κατηγορία:Προπονητές καλαθοσφαίρισης αγγλικών συλλόγων Κατηγορία:Προπονητές καλαθοσφαίρισης γερμανικών συλλόγων
Κώστας Ήσυχος
Βιογραφία
Γεννήθηκε στην πόλη της Κίλμες το 1957. Έχει σπουδάσει Οικονομικές και Πολιτικές Επιστήμες στο Πανεπιστήμιο Γιορκ του Τορόντο. Έχει εργαστεί στην Ολυμπιακή Αεροπορία και ήταν μέλος της διοικητικού συμβουλίου του σωματείου υπαλλήλων της Ο.Α. και αντιπρόεδρος της ΟΣΠΑ.
Πολιτική σταδιοδρομία
Ήταν μέλος του ΚΚΕ από το 1985 και αποχώρησε όταν ιδρύθηκε ο Συνασπισμός. Ήταν μέλος της Κεντρικής Επιτροπής του Συνασπισμού και κατόπιν του ΣΥΡΙΖΑ, όπου δραστηριοποιούνταν μέσω της Αριστερής Πλατφόρμας.
Εξελέγη βουλευτής Β' Αθηνών με τον ΣΥΡΙΖΑ στις εκλογές του Ιανουαρίου του 2015 και κατόπιν ορίστηκε αναπληρωτής υπουργός Εθνικής Άμυνας στην κυβέρνηση του Αλέξη Τσίπρα. Παραιτήθηκε από το αξίωμα αυτό τον Ιούλιο του 2015 μετά από την υπογραφή του τρίτου μνημονίου και τον διαδέχτηκε ο Δημήτρης Βίτσας.
Στη συνέχεια, συμμετείχε στην συγκρότηση της Κ.Ο. της Λαϊκής Ενότητας και τον Αύγουστο του 2015 παραιτήθηκε από τον ΣΥΡΙΖΑ. Στις εκλογές του Σεπτεμβρίου του 2015 ήταν υποψήφιος στην εκλογική λίστα της Λαϊκής Ενότητας στη Β' Αθηνών. Στις βουλευτικές εκλογές του 2019 τοποθετήθηκε στην τέταρτη θέση του ψηφοδελτίου επικρατείας της ΛΑ.Ε.
Στις βουλευτικές εκλογές του Μαΐου και του Ιουνίου 2023 έθεσε υποψηφιότητα με το ΜέΡΑ25 στον Νότιο Τομέα της Αθήνας.
Παραπομπές
Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Έλληνες αναπληρωτές υπουργοί Εθνικής Άμυνας
Οργανισμός Οικονομικής Συνεργασίας και Ανάπτυξης
Ο Οργανισμός Οικονομικής Συνεργασίας και Ανάπτυξης (Ο.Ο.Σ.Α.) (αγγλικά: Organisation for Economic Co-operation and Development - OECD, γαλλικά: Organisation de coopération et de développement économiques - OCDE) είναι διεθνής οργανισμός εκείνων των αναπτυγμένων χωρών που υποστηρίζουν τις αρχές της αντιπροσωπευτικής δημοκρατίας και της οικονομίας της ελεύθερης αγοράς. Δημιουργήθηκε το 1948 ως Οργανισμός Ευρωπαϊκής Οικονομικής Συνεργασίας (Organisation for European Economic Co-operation - OEEC), με πρώτο γενικό γραμματέα τον Γάλλο Ρομπέρ Μαρζολίν, με σκοπό να διαχειριστεί το σχέδιο Μάρσαλ για την ανοικοδόμηση της Ευρώπης μετά τον Β΄ Παγκόσμιο Πόλεμο. Αργότερα η ιδιότητα μέλους της επεκτάθηκε και σε μη ευρωπαϊκά κράτη, και το 1960 μετασχηματίστηκε στον Οργανισμό Οικονομικής Συνεργασίας και Ανάπτυξης.
Στόχοι και δράση
Ο οργανισμός παρέχει ένα περιβάλλον όπου οι κυβερνήσεις μπορούν να συγκρίνουν εφαρμογές πολιτικής, να βρουν απαντήσεις στα κοινά προβλήματα, να προσδιορίσουν τις καλές πρακτικές και να συντονίσουν τις εσωτερικές και διεθνείς πολιτικές. Είναι φόρουμ όπου η όμοια πίεση μπορεί να ενεργήσει ως ισχυρό κίνητρο για να βελτιώσει την πολιτική και να εφαρμόσει το «μαλακό νόμο» - μη δεσμευτικά όργανα που μπορούν περιστασιακά να οδηγήσουν στις δεσμευτικές συνθήκες.
Οι ανταλλαγές μεταξύ των κυβερνήσεων του Ο.Ο.Σ.Α. ρέουν από τις πληροφορίες και την ανάλυση που παρέχονται από την γραμματεία στο Παρίσι. Η γραμματεία συλλέγει στοιχεία, παρακολουθεί τις τάσεις και αναλύσεις, καθώς και τις προβλέψεις οικονομικής ανάπτυξης. Επίσης ερευνώνται οι κοινωνικές αλλαγές ή πιθανά εξελισσόμενα σενάρια στο εμπόριο, το περιβάλλον, η γεωργία, η τεχνολογία, τη φορολογία και διάφορα άλλα πεδία.
Κατά τη διάρκεια της προηγούμενης δεκαετίας, ο Ο.Ο.Σ.Α. είχε αντιμετωπίσει μια σειρά οικονομικών, κοινωνικών και περιβαλλοντικών ζητημάτων εμβαθύνοντας περαιτέρω τη σχέση και δέσμευσή του με τις επιχειρήσεις, τα συνδικάτα και άλλους αντιπροσώπους της κοινωνίας. Οι διαπραγματεύσεις του Ο.Ο.Σ.Α. αφορούν την φορολογία μεταφοράς καθώς και την τιμολόγηση προϊόντων. Με άλλα λόγια ο Ο.Ο.Σ.Α., έχει προετοιμάσει το έδαφος για τις διμερείς φορολογικές συνθήκες σε όλο τον κόσμο.
Μεταξύ άλλων πεδίων, ο Ο.Ο.Σ.Α. έχει πάρει έναν ρόλο στο συντονισμό της διεθνούς δράσης κατά της δωροδοκίας και της διαφθοράς, που δημιουργούν τη Συνθήκη αντι-διαφθοράς του Ο.Ο.Σ.Α., η οποία είναι ενεργή από τον Φεβρουάριο του 1999.
Ο Ο.Ο.Σ.Α. έχει επίσης δημιουργήσει μια ομάδα αντι-spam, η οποία εξέδωσε λεπτομερή έκθεση, με αρκετά χρήσιμα έγγραφα σχετικά με τα προβλήματα spamming στις αναπτυσσόμενες χώρες, τις καλύτερες προτεινόμενες πρακτικές για τους παρόχους Διαδικτύου, τα εμπορικά sites ηλεκτρονικού ταχυδρομείου καθώς και των εμπλεκομένων με το Διαδίκτυο.
Η έδρα του Ο.Ο.Σ.Α. είναι στο Παρίσι.
Μέλη
Υπάρχουν αυτήν την στιγμή 38 πλήρη μέλη.
Ο ΟΟΣΑ προσκάλεσε επίσημα τη Χιλή ως νέο κράτος μέλος στις 15 Δεκεμβρίου 2009. Η συμφωνία προσχώρησης υπογράφηκε στις 11 Ιανουαρίου 2010, κάνοντας τη Χιλή την πρώτη χώρα της Νότιας Αμερικής στον οργανισμό. Η Χιλή έγινε επίσημα μέλος έπειτα από την επικύρωση από το Εθνικό Κογκρέσο και την κατάθεση ενός οργάνου προσχώρησης (επιστολή επικύρωσης). Η Λετονία έγινε επίσημα το 35ο μέλος του ΟΟΣΑ την 1η Ιουλίου του 2016. Σις 5 Ιουλίου 2018 η Λιθουανία έγινε μέλος. Μία ακόμη χώρα (Κολομβία) προσκλήθηκε για ένταξη. Η Κόστα Ρίκα έγινε το 38ο μέλος του ΟΟΣΑ.
Σχέσεις με κράτη μη μέλη
right|thumb|200px|Μία από τις πολλές αφίσες που εξέδωσε ο Οργανισμός Ευρωπαϊκής Οικονομικής Συνεργασίας για να προωθήσει το σχέδιο Μάρσαλ στην Ευρώπη.
Είκοσι τέσσερα κράτη μη μέλη συμμετέχουν αυτήν την περίοδο ως κανονικοί παρατηρητές ή πλήρεις συμμετέχοντες στις επιτροπές του Ο.Ο.Σ.Α. Περίπου 50 κράτη μη μέλη συμμετείχαν στις ομάδες εργασίας, τα σχέδια ή τα προγράμματα του Οργανισμού. Ο Ο.Ο.Σ.Α. διευθύνει τις δραστηριότητες ενός πολιτικού διαλόγου και δημιουργεί την υποδομή με τα μη μέλη (προγράμματα χώρας, περιφερειακές προσεγγίσεις και παγκόσμια φόρουμ) αναζητώντας τις καλύτερες πολιτικές πρακτικές ώστε να μεγιστοποιείται η απόδοση των πολιτικών συζητήσεων.
Το 1996, η Εσθονία, η Λετονία και η Λιθουανία υπέβαλλαν κοινό ανακοινωθέν σχετικά με τη συνεργασία τους με τον Οργανισμό, συμπεριλαμβανομένης της μελλοντικής προσχώρησής τους. Η Σλοβενία υπέβαλε αίτηση για προσχώρηση στις 14 Μαρτίου 1996 και η Μάλτα στις 24 Σεπτεμβρίου 2005.
Η Δημοκρατία της Κίνας (Ταϊβάν) διατηρεί το καθεστώς του παρατηρητή σε δύο επιτροπές του Ο.Ο.Σ.Α., αλλά λόγω της μη αναγνώρισής της ως κράτους, δεν είναι επίσημο μέλος του Ο.Ο.Σ.Α.
Το Υπουργικό Συμβούλιο του ΟΟΣΑ στις 16 Μαΐου 2007 αποφάσισε να ανοίξει συζητήσεις προσχώρησης με την Εσθονία και τη Ρωσία.
Εξωτερικοί σύνδεσμοι
Κατηγορία:Διεθνείς οργανισμοί Κατηγορία:Διακυβερνητικοί οργανισμοί Κατηγορία:Διεθνές εμπόριο Οικονομικης Συνεργασιας
Σιδηροδρομικός Σταθμός Αμφίκλειας
Ο Σιδηροδρομικός Σταθμός Αμφίκλειας είναι σιδηροδρομικός σταθμός στην Αμφίκλεια της Φθιώτιδας και Βρίσκεται μέσα στην κωμόπολη. Ο σταθμός άνοιξε στις 1905 και έκλεισε στις 10 Φεβρουαρίου 2018, με αφορμή την κατασκευή της νέας γραμμής υψηλών ταχυτήτων Αθήνας - Θεσσαλονίκης. Επαναλειτούργησε τον Ιούλιο του 2018. Από τον σταθμό εξυπηρετούνται και οι οικισμοί Επτάλοφος και Ξυλικοί.
Παραπομπές
Κατηγορία:Σιδηροδρομικοί σταθμοί στην Ελλάδα Κατηγορία:Σιδηροδρομικοί σταθμοί στη Φθιώτιδα Κατηγορία:Σιδηροδρομική γραμμή Πειραιά - Θεσσαλονίκης Κατηγορία:Σιδηροδρομικοί σταθμοί που εγκαινιάστηκαν το 1905
Φορτηγιδοφόρο
Το λεγόμενο φορτηγιδοφόρο, ή και πλοίο ΛΑΣ (ακρωνύμιο εκ του αγγλικού όρου Lighter Aboard Ship - LASH) είναι ειδικός τύπος φορτηγού πλοίου τακτικών γραμμών. Περιλαμβάνεται στη κατηγορία των δρομολογημένων πλοίων. Ο τύπος αυτός στην κοινή ναυτική γλώσσα λέγεται και «πλοίο καγκουρό».
Πρόκειται για μεγάλο δεξαμενόπλοιο (αυτοκινούμενη πλωτή δεξαμενή) που αντί χύμα φορτίων μεταφέρει φορτηγίδες, εξ ου και η ελληνική ονομασία του τύπου αυτού, τις οποίες αφήνει ή παραλαμβάνει στα διάφορα αγκυροβόλια των λιμένων προσέγγισης με πολύ αισθητή τη μείωση χρόνου παραμονής, αγκυροβολίας και χωρίς επιπρόσθετα έξοδα ελλιμενισμού και φορτοεκφόρτωσης. Έτσι με τον τρόπο αυτό μειώνεται και ο συνολικός χρόνος ακόμη του κυκλικού ταξιδίου του πλοίου.
Τα πλοία αυτά φέρουν ειδικούς πρυμναίους εξοπλισμούς με διπλούς προβόλους, και πλευρικές σιδηροτροχιές επί των οποίων κινείται μεγάλη γερανογέφυρα, για τις φορτοεκφορτώσεις των φορτηγίδων. Έτσι προσεγγίζοντας σ΄ ένα αγκυροβόλιο λιμένα τούτο ημιβυθίζεται και εκφορτώνει έμφορτες φορτηγίδες (κοινώς μαούνες), στη συνέχεια παραλαμβάνει τις κενές ή έμφορτες που είχε αφήσει από την προηγούμενη προσέγγιση και ακολούθως ανελκύεται και αποπλέει. Τις δε φορτηγίδες παραλαμβάνουν ένα ή δύο ρυμουλκά λιμένος, τα οποία και τις μεταφέρουν στους προβλήτες φοτοεκφόρτωσης. Την επιμέλεια της φόρτωσης ή εκφόρτωσης των φορτηγίδων και της ετοιμότητάς τους στην επόμενη προσέγγιση αναλαμβάνουν οι πράκτορες της πλοιοκτήτριας εταιρίας ή του ναυλωτή του πλοίου.
Εξωτερικοί σύνδεσμοι
Κατηγορία:Φορτηγά πλοία
Λ'Εκουβότ
Το Λ'Εκουβότ (γαλλικά: L'Écouvotte) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Νορμπέρ Ρατσιραχονάνα
Ο Νορμπέρ Ρατσιραχονάνα (Norbert Lala Ratsirahonana, 1938-) είναι πολιτικός από τη Μαδαγασκάρη, που χρημάτισε πρωθυπουργός του νησιωτικού κράτους και προσωρινός πρόεδρος από το 1996 ως το 1997.
Πρωθυπουργός και προσωρινός πρόεδρος
Ο Πρόεδρος Ζαφί διόρισε πρωθυπουργό το Ρατσιραχονάνα στις 28 Μαΐου του 1996. Λίγο αργότερα ο Ζαφί καθαιρέθηκε από το Κοινοβούλιο έπειτα από πρόταση μομφής. Στις 5 Σεπτεμβρίου του 1996 ο δικαστικός έγινε και προσωρινός πρόεδρος. Στον πρώτο γύρο των προεδρικών εκλογών, που διεξήχθησαν στις 3 Νοεμβρίου του 1996, ήρθε 4ος λαμβάνοντας ποσοστό 10,14% των ψήφων, με πρώτους τους Ρατσιράκα, Ζαφί και Εριζό Ραζαφιμαχαλέο. Στον δεύτερο γύρο των προεδρικών εκλογών του 1996 ο Ρατσιραχονάνα υποστήριξε το Ζαφί. Ωστόσο, πρόεδρος εξελέγη ο Ρατσιράκα στις 29 Δεκεμβρίου, με οριακή πλειοψηφία. Στις 9 Φεβρουαρίου του 1997 ορκίστηκε πρόεδρος ο Ρατσιράκα και τερματίστηκε η θητεία του Ρατσιραχονάνα στο ύπατο αξίωμα. Έπειτα από 12 ημέρες αντικαταστάθηκε και ως πρωθυπουργός. Το κόμμα AVI έγινε στη συνέχεια το κυριότερο αντιπολιτευόμενο κόμμα, παρά την αποδυνάμωσή του. Στις βουλευτικές εκλογές του 1998 κέρδισε μόνο 13 επί συνόλου 150 εδρών στο Κοινοβούλιο.
Μετέπειτα πολιτική δράση
Το 1997 ο δικαστικός έγινε πρόεδρος της Εθνικής Εκτελεστικής Επιτροπής του συνασπισμού της Αντιπολίτευσης με την ονομασία «Πανόραμα».
Διορίστηκε «απεσταλμένος» του προέδρου επί προεδρίας Ραβαλομανάνα. Το 2006 παραιτήθηκε και τον Αύγουστο της ίδιας χρονιάς ανακοίνωσε την υποψηφιότητά του για το προεδρικό αξίωμα. Σύμφωνα με τα επίσημα αποτελέσματα, στις προεδρικές εκλογές του Δεκεμβρίου του 2006 έλαβε 4,22% των ψήφων και ήρθε 5ος.
The Defenders (τηλεοπτική σειρά)
Marvel's The Defenders ή απλά The Defenders (ελληνική απόδοση: Οι Προστάτες), είναι Αμερικανική διαδικτυακή τηλεοπτική μίνι σειρά που δημιουργήθηκε από τους Νταγκ Πίτρι και Μάρκο Ραμίρεζ για το Netflix. Βασίζεται στους χαρακτήρες Daredevil, Jessica Jones, Luke Cage και Iron Fist των Marvel Comics, οι οποίοι ενώνουν τις δυνάμεις τους δημιουργώντας την ομώνυμη ομάδα με υπερήρωες. Τα γεγονότα διαδραματίζονται μέσα στο κινηματογραφικό σύμπαν της Marvel (MCU), αποτελώντας μια συνοχή με τις ταινίες του franchise και ένα crossover γεγονός των διασυνδεδεμένων τηλεοπτικών σειρών του Netflix. Η παραγωγή της σειράς έγινε από τη Marvel Television σε συνεργασία με τα ABC Studios, τη Nine and a Half Fingers, Inc. και την Goddard Textiles. Ο Ραμίρεζ ήταν ο υπεύθυνος της σειράς.
Νορμπέρ Ρατσιραχονάνα
Παραπομπές
Ρατσιραχονανα Κατηγορία:Αρχηγοί κράτους της Μαδαγασκάρης
The Defenders (τηλεοπτική σειρά)
Στη σειρά πρωταγωνιστούν οι Τσάρλι Κοξ ως Ματ Μέρντοκ / Daredevil, Κρίστεν Ρίτερ ως Τζέσικα Τζόουνς, Μάικ Κόλτερ ως Λουκ Κέιτζ και Φιν Τζόουνς ως Ντάνι Ραντ / Iron Fist, οι οποίοι επαναλαμβάνουν τους ρόλους τους από τις δικές τους ατομικές σειρές. Πρωταγωνιστούν επίσης οι Έκα Ντάρβιλ, Έλντεν Χένσον, Τζέσικα Χένγουικ, Σιμόν Μίσικ, Ραμόν Ροντρίγκεζ, Ρέιτσελ Τέιλορ, Ντέμπορα Αν Γολ, Ελοντί Γιουνγκ, Ροζάριο Ντόσον και Σκοτ Γκλεν, επίσης ηθοποιοί που επιστρέφουν από τις προηγούμενες σειρές επαναλαμβάνοντας τους ρόλους τους, καθώς επίσης και η Σιγκούρνι Γουίβερ σε έναν νέο ρόλο. Η ανάπτυξη της σειράς ξεκίνησε στα τέλη του 2013, με τον Κοξ να είναι ο πρώτος ηθοποιός που υπέγραψε τον Μάιο του 2014. Ο Πίτρι και ο Ραμίρεζ ανέλαβαν ως υπεύθυνοι της σειράς τον Απρίλιο, αφού το είχαν κάνει και για τον δεύτερο κύκλο του Daredevil. Ο Πίτρι όμως αποχώρησε με την έναρξη των γυρισμάτων, τα οποία έλαβαν χώρα στη Νέα Υόρκη από τον Οκτώβριο του 2016 μέχρι τον Μάρτιο του 2017. Η φωτογραφία και ο σχεδιασμός της σειράς καθιερώνει τις διαφορετικές χρωματικές παλέτες από τις ατομικές σειρές του κάθε χαρακτήρα και τις συνδυάζει καθώς δημιουργείται η ομάδα.
Οι Defenders έκαναν πρεμιέρα στη Νέα Υόρκη στις 31 Ιουλίου 2017, με τα οκτώ επεισόδια να κυκλοφορούν ταυτόχρονα στο Netflix στις 18 Αυγούστου. Οι κριτικοί ήταν κυρίως θετικοί απέναντι στην crossover σειρά, τονίζοντας τη δυναμική μεταξύ των διαφορετικών χαρακτήρων των Defenders, καθώς και την ερμηνεία της Γουίβερ, αλλά ήταν γενικά απογοητευμένοι με τη συνολική ιστορία, το ρυθμό και τη χρησιμοποίηση του Χεριού ως τους κακούς. Ανάλυση τρίτων υπέδειξε πως η μίνι σειρά ήταν η σειρά της Marvel του Netflix με τη μικρότερη τηλεθέαση και τη μεγαλύτερη εβδομαδιαία πτώση από όλες, αν και, σύμφωνα με το Netflix, κατέλαβε την τρίτη θέση ανάμεσα σε σειρές όπου οι τηλεθεατές παρακολούθησαν όλα τα επεισόδια μαζί («binge-race») παγκοσμίως την περίοδο της κυκλοφορίας της.
Υπόθεση
Λίγους μήνες μετά τα γεγονότα του δεύτερου κύκλου του Daredevil και ένα μήνα μετά τον πρώτο κύκλο του Iron Fist, οι αυτόκλητοι τιμωροί Daredevil, Τζέσικα Τζόουνς, Λουκ Κέιτζ και Iron Fist ενώνουν τις δυνάμεις τους και συνεργάζονται στη Νέα Υόρκη για την αντιμετώπιση ενός κοινού εχθρού, του Χεριού.
Ηθοποιοί και χαρακτήρες
μικρογραφία|Οι ηθοποιοί και συντελεστές της σειράς Defenders στη [[San Diego Comic-Con International|Διεθνή Comic-Con του Σαν Ντιέγκο του 2017. Από αριστερά προς δεξιά: ο εκτελεστικός παραγωγός Τζεφ Λόουμπ, οι ηθοποιοί Τσάρλι Κοξ, Κρίστεν Ρίτερ, Μάικ Κόλτερ, Φιν Τζόουνς, Σιγκούρνι Γουίβερ, Έλοντι Γιουνγκ, Ντέμπορα Αν Γουλ και Τζέσικα Χένγουικ και ο υπεύθυνος της σειράς, Μάρκο Ραμίρεζ.]]
Βασικοί
Μία από τα πέντε «δάκτυλα» του Χεριού και η ηγέτης της οργάνωσης. Η Γουίβερ αποκάλεσε τον χαρακτήρα «πραγματικά έξυπνο», «πολύ υπεύθυνο» και περισσότερο ως αντίπαλο παρά κακό. Ο Ραμίρεζ την περιέγραψε ως «επιζήσαντα» και «μια πολύ ισχυρή δύναμη στη Νέα Υόρκη» προσθέτοντας: «Είναι όλα όσα είναι η Σιγκούρνι: εκλεπτυσμένη, πνευματώδης, επικίνδυνη». Η ανταγωνίστρια της σειράς έπρεπε να είναι «κάτι τεράστιο για να καταφέρει να τραβήξει αυτούς τους τέσσερις χαρακτήρες από την δική τους ζωή και να τους κάνει να συνεργαστούν εναντίον της». Η Αλεξάνδρα «γοητεύεται» από αυτούς τους τέσσερις ήρωες που ενώνονται και συμμαχούν εναντίον της, μη έχοντας «γνωρίσει ποτέ τέσσερις ανθρώπους οι οποίοι φαίνεται να ενδιαφέρονται να προστατέψουν αυτό το μικρό μέρος της Νέας Υόρκης... δεν μοιάζουν με κανέναν άλλον που αντιμετώπισε στο παρελθόν». Η Γουίβερ εργάστηκε με τους σεναριογράφους για την αποφυγή μιας κλισέ απεικόνισης, ειδικά «τη χρησιμοποίηση όρων όπως 'βασίλισσα του πάγου' που χρησιμοποιούνται συχνά για να χαρακτηρίσουν γυναίκες οι οποίες δεν είναι ιδιαίτερα συμπαθείς». Ήταν σημαντικό για τον Ραμίρεζ και τη Γουίβερ να παρουσιάσουν την Αλεξάνδρα με συμπάθεια. Ο χαρακτήρας τελικά αποτελεί ένα υποστηρικτικό παίκτη στη συνολική ιστορία της Νάτσιος, με τον Ραμίρεζ να λέει πως «γράψαμε έναν πραγματικά διασκεδαστικό χαρακτήρα για τη Σιγκούρνι, αλλά επίσης ήταν πραγματικά ένας τρόπος για εμάς να πούμε πως αυτό είναι το ταξίδι της Ηλέκτρα».
Πέτρος Πρωτοπαπαδάκης
Ο Πέτρος Πρωτοπαπαδάκης (31 Δεκεμβρίου 1859 - 28 Νοεμβρίου 1922) ήταν πρωθυπουργός της Ελλάδας. Αρχικά είχε εργαστεί ως μηχανικός, αργότερα έγινε καθηγητής σε στρατιωτικές σχολές και στο Εθνικό Μετσόβιο Πολυτεχνείο. Άρχισε να πολιτεύεται το 1902, διετέλεσε υπουργός οικονομικών και επισιτισμού και αργότερα πρωθυπουργός στην κυβέρνηση συνασπισμού Γούναρη. Μετά την Μικρασιατική Καταστροφή, δικάστηκε στην «δίκη των έξι» και καταδικάστηκε σε θάνατο. Εκτελέστηκε στο Γουδί το 1922.
The Defenders (τηλεοπτική σειρά)
Γκεστ
Ο Σταν Λι κάνει μια σύντομη εμφάνιση μέσω μιας φωτογραφίας του αρχηγού της αστυνομίας της Νέας Υόρκης Ίρβινγκ Φόρμπους. Είναι η ίδια φωτογραφία που εμφανίζεται σε προηγούμενες σειρές της Marvel στο Netflix. Οι Aeolus Quartet κάνουν επίσης μια σύντομη εμφάνιση, υποδυόμενοι τους εαυτούς τους, ερμηνεύοντας το Πρώτο Κουαρτέτο Εγχόρδων του Γιοχάνες Μπραμς για την Αλεξάνδρα.
Ανάπτυξη
Τον Οκτώβριο του 2013, το Deadline Hollywood ανέφερε πως η Marvel Television προετοίμαζε τέσσερις τηλεοπτικές δραματικές σειρές και μια μίνι σειρά, που θα είχαν συνολικά 60 επεισόδια, οι οποίες θα κυκλοφορούσαν σε υπηρεσίες video on demand και συνδρομητικούς παρόχους, με το Netflix, το Amazon και το WGN America να εκφράζουν ενδιαφέρον. Λίγες εβδομάδες αργότερα, ανακοινώθηκε πως η Marvel Television και τα ABC Studios θα παρέχουν στο Netflix σειρές που θα επικεντρώνονταν στους χαρακτήρες των Daredevil, Τζέσικα Τζόουνς, Λουκ Κέιτζ και Iron Fist, οι οποίες θα οδηγούσαν σε μια μίνι σειρά βασισμένη στους Defenders. Τον Νοέμβριο του 2015, ο αρχισυντάκτης των Marvel Comics, Τζο Κεσάντα, δήλωσε πως δεν υπήρχε καμία ανησυχία από τη Marvel για την αλλαγή της «κλασικής» αυθεντικής σύνθεσης των Defenders (Doctor Strange, Hulk, Namor και Σίλβερ Σέρφερ), επειδή «κανείς δεν γνωρίζει στον κόσμο γενικότερα ποιοι είναι οι Defenders. Έτσι η ιδέα του να πάρουμε το θέμα και το όνομα και να το εφαρμόσουμε [στο MCU], έχει μια απόλυτα φυσική αίσθηση», προσθέτοντας πως η Marvel έχει «μια θαυμάσια ιδέα» πίσω από το γιατί η ομάδα θα σχηματιζόταν στο MCU και γιατί θα ονομάζονταν Defenders.
Τον Απρίλιο του 2016, η Marvel ανακοίνωσε πως οι Νταγκ Πίτρι και Μάρκο Ραμίρεζ, οι υπεύθυνοι του δεύτερου κύκλου του Daredevil, θα ήταν οι υπεύθυνοι και εκτελεστικοί παραγωγοί της σειράς Defenders. Ο δημιουργός του Daredevil, Ντρου Γκόνταρντ, ήταν επίσης εκτελεστικός παραγωγός της μίνι σειράς, μαζί με τους Καρίμ Ζρέικ, Σίντι Χόλαντ, Αλί Γκος, Άλισον Ένγκελ, Κρις Χένιγκμαν, Άλαν Φάιν, Σταν Λι, Τζο Κεσάντα, Τζιμ Τσόρι και τον επικεφαλής της Marvel Television, Τζεφ Λόουμπ. Η Σ. Τζ. Κλάρκσον, σκηνοθέτης των δύο πρώτων επεισοδίων της μίνι σειράς, ήταν επίσης εκτελεστική παραγωγός για το πρώτο επεισόδιο. Τον Ιούλιο του 2016, ο Λόουμπ επιβεβαίωσε πως η μίνι σειρά θα αποτελείτο από οκτώ επεισόδια και δήλωσε πως οι Πίτρι και Ραμίρεζ θα συμβουλεύονταν τους Μελίσα Ρόζενμπεργκ, Τσίο Χοντάρι Κόκερ και Σκοτ Μπακ - τους υπεύθυνους των σειρών Jessica Jones, Luke Cage και Iron Fist αντίστοιχα - για το πώς θα ενεργούσαν οι χαρακτήρες τους. Οι υπεύθυνοι των σειρών διάβασαν το σενάριο όλων των επεισοδίων της σειράς Defenders και παραχώρησαν πληροφορίες για τον κόσμο του κάθε χαρακτήρα ξεχωριστά για καλύτερη κατανόησή τους. Σχετικά με αυτή τη συνεργασία, ο Πίτρι είπε συγκεκριμένα για τη Ρόζενμπεργκ πως ήταν «θαυμάσια επειδή είναι κι αυτή καλλιτέχνης και μας άφηνε να κάνουμε αυτό που κάνουμε, αλλά ταυτόχρονα αγαπά τον χαρακτήρα της και ήταν προστατευτική μαζί της θέλοντας να το κάνουμε σωστά». Η Ρόζενμπεργκ είπε πως εκείνη και οι άλλοι υπεύθυνοι των σειρών «ένιωθαν πραγματικά μέρος της διαδικασίας». Ο Λόουμπ συνέκρινε αυτή τη σχέση με την προσέγγιση του Τζος Γουίντον στην crossover ταινία του MCU Οι Εκδικητές (2012), για την οποία ο Γουίντον «αναζήτησε όλη τη δημιουργική συμβολή όλων όσων είχαν εργαστεί στις ταινίες Iron Man, Ο Απίθανος Hulk, Ο Πρώτος Εκδικητής: Captain America και Thor, αλλά έπρεπε να κάνει τους Εκδικητές κάτι δικό του». Στην αρχή των γυρισμάτων τον Οκτώβριο του 2016, ο Πίτρι αποχώρησε από τη θέση του υπευθύνου της σειράς. Ο Λόουμπ εξήγησε: «Είχαμε φτάσει σε ένα σημείο όπου τα σενάρια των επεισοδίων είχαν ολοκληρωθεί και θέλαμε ο Μάρκο να συνεχίσει και ο Νταγκ ακολούθησε άλλα πρότζεκτ».
Πέτρος Πρωτοπαπαδάκης
Βιογραφία
Υπήρξε συνιδρυτής και ηγετικό στέλεχος του Λαϊκού Κόμματος, στο οποίο παρέμεινε μέχρι το τέλος της πολιτικής του διαδρομής. Στις κυβερνήσεις Καλογερόπουλου και Γούναρη (1921-22) διετέλεσε υπουργός επισιτισμού και Οικονομικών καθορίζοντας από τη θέση αυτή την οικονομική πολιτική της Ελλάδας. Η απώτερη καταγωγή της οικογένειας Πρωτοπαπαδάκη είναι από το Ασκύφου Σφακίων Κρήτης.
The Defenders (τηλεοπτική σειρά)
Σενάριο
Μέχρι τα τέλη Μαΐου του 2016, οι Πίτρι και Ραμίρεζ είχαν παραδώσει μια ολοκληρωμένη ιστορία για τη μίνι σειρά, βασισμένη σε μια «πολύ βασική δομή» του Λόουμπ, την οποία ο Λόουμπ περιέγραψε ως επική. Οι Πίτρι και Ραμίρεζ πέρασαν από μια «πράξη τραπέζης» για να κάνουν την ιστορία κατανοητή σε τηλεθεατές που δεν είχαν δει τις προηγούμενες σειρές, ενώ ταυτόχρονα να μην συμπεριλάβουν περιττές στιγμές για όσους τις είχαν δει. Ο Πίτρι είπε πως η μίνι σειρά θα αποτελούσε μια «παράκαμψη» για τους χαρακτήρες, επιτρέποντάς τους στο τέλος να επιστρέψουν στις «αντίστοιχες ομάδες» τους, με τη σειρά να αντιπροσωπεύει κατά κάποιο τρόπο τον κύκλο 2.5 για τον Daredevil, τον κύκλο 1.5 για τον Luke Cage, τον 1.5 κύκλο για την Jessica Jones και τον 1.5 κύκλο για τον Iron Fist. Ο Λόουμπ συνέκρινε τη μίνι σειρά με τους Ολυμπιακούς, όπου «γνωρίζεις όλους αυτούς τους αθλητές από τα ατομικά τους αθλήματα [και τότε] συναντιούνται όλοι μαζί σε μια διοργάνωση», ενώ ο Κόκερ τη συνέκρινε με τον σχηματισμό του χιπ χοπ συγκροτήματος Wu-Tang Clan ή τον σχηματισμό του Βόλτρον.
Πέτρος Πρωτοπαπαδάκης
Το αναγκαστικό δάνειο
Εν τω μεταξύ, οι πόροι της χώρας είχαν εξαντληθεί από τον πόλεμο στη Μικρά Ασία και οι ξένες Δυνάμεις ήταν απρόθυμες να συνομολογήσουν δάνειο. Η οικονομική ανάγκη ήταν άμεση αλλά η αύξηση των εσόδων μέσω της αυξήσεως της φορολογίας ή των δασμών, απαιτούσε αρκετό χρόνο ενώ είχε ήδη εκδοθεί μεγάλη ποσότητα ακαλύπτου χαρτονομίσματος. Ο Πρωτοπαπαδάκης συνέλαβε και εφήρμοσε ένα σύστημα παγκοσμίως πρωτότυπο: διχοτόμησε το χαρτονόμισμα. Η αριστερή πλευρά χρησιμοποιούταν ως νόμισμα στη μισή αξία του ακεραίου χαρτονομίσματος (π.χ. το τεμάχιο του εκατονταδράχμου άξιζε πλέον πενήντα δραχμές). Η δεξιά πλευρά του χαρτονομίσματος ανταλλασσόταν με έντοκη ομολογία στη μισή αξία του ακεραίου χαρτονομίσματος.
The Defenders (τηλεοπτική σειρά)
Σενάριο
Οι Ραμίρεζ και Πίτρι ήθελαν η σειρά να έχει την αίσθηση πως είχε κερδηθεί, ήταν προσγειωμένη και επίκαιρη, όπως ακριβώς και οι ατομικές σειρές των χαρακτήρων, παρά μια «εταιρική εντολή». Ο Γκόνταρντ σημείωσε πως κάθε μία από τις ατομικές σειρές έχει διαφορετικό τόνο και είπε πως ο συνδυασμός τους δημιούργησε έναν διαφορετικό τόνο στη μίνι σειρά. Η εύρεση αυτού του νέου τόνου υπήρξε η μεγαλύτερη πρόκληση για τον Ραμίρεζ. Οι σκηνές στα πρώτα επεισόδια δημιουργήθηκαν με σκοπό την αίσθηση μιας «πιο άριστης εκδοχής» των ατομικών σειρών, χρησιμοποιώντας οπτικά και ηχητικά στοιχεία από την κάθε μία τα οποία σιγά σιγά συνδυάζονται μεταξύ τους όσο προχωράει η σειρά. Ο Λόουμπ προειδοποίησε εναντίον της «εύκολης σύγκρισης» με τους Εκδικητές, σημειώνοντας πως θα πρέπει να ληφθούν μαθήματα από αυτό το crossover όπως το πώς αυτή η ομάδα δεν έδεσε «όσο ομαλά θα το πιστεύατε», αλλά σε αντίθεση με τους Εκδικητές στην ταινία, οι Defenders δεν λειτουργούν από μία τοποθεσία όπως ο Πύργος των Εκδικητών και δεν έχουν ταιριαστές στολές. Ταινίες όπως οι Και οι 12 Ηταν Καθάρματα (1967), Οι Επτά Σαμουράι (1954) και άλλες «όπου οι χαρακτήρες που σχηματίζουν μια ομάδα δεν θέλουν πραγματικά να το κάνουν» απετέλεσαν μεγαλύτερη πηγή έμπνευσης παρά οι Εκδικητές.
Σύμφωνα με τον Ραμίρεζ, η επιλογή του ανταγωνιστή για τη μίνι σειρά ήταν επίσης μια πρόκληση. Ο Λόουμπ δεν ήθελε έναν κακό όπως οι εξωγήινοι από τους Εκδικητές, καθώς αυτοί είναι «ήρωες του δρόμου οι οποίοι προέρχονται από ένα πολύ πραγματικό μέρος». Αλλά, ο κάθε ένας από τους Defenders έχει αποδείξει πως είναι «πραγματικά ισχυρός» στην ατομική του σειρά και ο ανταγωνιστής θα έπρεπε να αποδειχθεί πρόκληση και για τους τέσσερις μαζί. Ο Ραμίρεζ θεώρησε επίσης πως ο ανταγωνιστής θα έπρεπε να είναι ένας κοινός παρονομαστής παρά να υπάρξουν ανεξάρτητοι κακοί που θα συνδυάζονταν από την κάθε σειρά του κάθε Defender. Κατέληξαν έτσι στον σχηματισμό της οργάνωσης του Χεριού και έβαλαν τους χαρακτήρες να ακολουθούν διαφορετικές έρευνες, οι οποίες τους οδήγησαν στην ίδια τοποθεσία. Μεταγενέστερα, ήταν σημαντικό για τον Ραμίρεζ μέχρι το τέλος της μίνι σειράς, το Χέρι να καταστραφεί ώστε να δοθεί ένα οριστικό τέλος σε αυτή την ιστορία και να επιτρέψει στους χαρακτήρες, και ειδικότερα στον Iron Fist, να προχωρήσουν σε ένα νέο «κεφάλαιο». Για να δώσουν κάτι απροσδόκητο στους τηλεθεατές, το επίκεντρο της ιστορίας αποκαλύπτεται να είναι τελικά η Ηλέκτρα Νάτσιος και το ταξίδι της προς την απόρριψη των ανθρώπων που της έχουν πει τι να κάνει στη ζωή της. Αυτό συμπεριλαμβάνει τον μέντορά της Στικ και την φαινομενικά κεντρική ανταγωνίστρια της μίνι σειράς, Αλεξάνδρα, τους οποίους και δολοφονεί, καθώς και τον Daredevil. Ο Ραμίρεζ είπε πως το θέμα «του να πρέπει να αγκαλιάσεις την ταυτότητά που θέλεις να έχεις» ισχύει και για τους τέσσερις Defenders. Πρόσθεσε πως το να δολοφονούσε η Ηλέκτρα την Αλεξάνδρα είχε περισσότερο νόημα παρά να το έκανε κάποιος από τους Defenders, καθώς «κανένας από αυτούς δεν είναι πραγματικά δολοφονικός» και θα έπρεπε «πραγματικά να φτάσει στα όρια για να το κάνει».τ
Πέτρος Πρωτοπαπαδάκης
Το αναγκαστικό δάνειο
Το σύστημα αυτό, που έχει επαινεθεί ιδιαιτέρως, κατάφερε αφενός να μην κυκλοφορήσει νέο χαρτονόμισμα, το οποίο θα οδηγούσε σε ασφυκτική πληθωριστική πίεση, και αφετέρου να συγκεντρωθεί αμέσως ένα τεράστιο χρηματικό ποσό για τη χρηματοδότηση του πολέμου. Ο λαός απεδέχθη στωϊκώς το μέτρο διότι γνώριζε τις ανάγκες του μετώπου και επειδή κατανοούσε ότι αν κυκλοφορούσε πληθωριστικό χαρτονόμισμα, οι οικονομίες του θα έχαναν εντελώς την αξία τους.